CELEX: 22018D1525
Language: fi
Date: 2018-09-28 00:00:00
Title: AKT–EU-suurlähettiläskomitean päätös N:o 1/2018, annettu 28 päivänä syyskuuta 2018, vastuuvapauden myöntämisestä maatalouden ja maaseudun yhteistyön teknisen keskuksen (CTA) johtajalle keskuksen varainhoitovuosien 2001, 2002 ja 2003 talousarvion toteuttamisen osalta [2018/1525]

12.10.2018   
               
               
                  FI
               
               
                  Euroopan unionin virallinen lehti
               
               
                  L 256/117
               
            
         AKT–EU-SUURLÄHETTILÄSKOMITEAN PÄÄTÖS N:o 1/2018,
         annettu 28 päivänä syyskuuta 2018,
         vastuuvapauden myöntämisestä maatalouden ja maaseudun yhteistyön teknisen keskuksen (CTA) johtajalle keskuksen varainhoitovuosien 2001, 2002 ja 2003 talousarvion toteuttamisen osalta [2018/1525]
         AKT–EU-SUURLÄHETTILÄSKOMITEA, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen liitteessä III olevan 3 artiklan 4 kohdan,
         ottaa huomioon 2 päivän elokuuta 2000 ja AKT–EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä 27 päivänä heinäkuuta 2000 tehdyn AKT–EY-ministerineuvoston päätöksen N:o 1/2000 (2),
         ottaa huomioon maatalouden ja maaseudun yhteistyön teknisen keskuksen varainhoitovuosien 2001, 2002 ja 2003 taseet, jotka on vahvistettu 31 päivänä joulukuuta 2001, 31 päivänä joulukuuta 2002 ja 31 päivänä joulukuuta 2003,
         ottaa huomioon tilintarkastajien kertomukset keskuksen varainhoitovuosien 2001, 2002 ja 2003 tileistä,
         on tutustunut keskuksen johtajan tilintarkastajien tekemien huomautusten johdosta antamiin vastauksiin,
         sekä katsoo seuraavaa:
         
                     (1)
                  
                  
                     Keskuksen varainhoitovuosien 2001, 2002 ja 2003 tulot muodostuivat pääasiassa Euroopan kehitysrahaston 13 151 076 euron, 15 906 102 euron ja 14 880 000 euron suuruisista rahoitusosuuksista.
                  
               
                     (2)
                  
                  
                     Keskuksen johtaja on varainhoitovuosina 2001, 2002 ja 2003 toteuttanut kokonaisuudessaan talousarvioita siten, että hänelle olisi myönnettävä talousarvion toteuttamista koskeva vastuuvapaus kyseisiltä varainhoitovuosilta,
                  
               ON PÄÄTTÄNYT SEURAAVAA:
         
            Ainoa artikla
            Tilintarkastajien kertomusten sekä kyseisten varainhoitovuosien taseiden perusteella komitea myöntää maatalouden ja maaseudun yhteistyön teknisen keskuksen johtajalle vastuuvapauden keskuksen varainhoitovuosien 2001, 2002 ja 2003 talousarvion toteuttamisen osalta.
         
         
            Tehty Brysselissä 28 päivänä syyskuuta 2018.
            
               
                  AKT–EU-suurlähettiläskomitean puolesta
               
               
                  Puheenjohtaja
               
               Ammo Aziza BAROUD
            
         
         
            (1)  EYVL L 317, 15.12.2000, s. 3.
         
            (2)  EYVL L 195, 1.8.2000, s. 46.